Comença la recollida de propostes populars, primera fase dels Pressupostos Participatius
19 febrer 2018

## Comença la recollida de propostes populars, primera fase dels Pressupostos Participatius19 febrer 2018Última actualització: 14 juliol 2025

![](../gestion/img/_AO_4526-copia.jpg)  
  

Gandia, 19 de febrer de 2018. El **regidor de Polítiques amb la ciutadania, Nahuel González**, ha anunciat aquest matí la posada en marxa de la recollida de propostes, primera fase dels primers Pressupostos Participatius de la historia de Gandia.

    Sota el lema #TriaGandia, avui comença la campanya de comunicació amb la presentació del cartell per a la campanya de publicitat exterior, la web on s'informa sobre les fases del projecte, les bases i el seu desenvolupament (www.participagandia.org) i la promoció del hastag #triagandia. També s'ha presentat el logo: Participació ciutadana Gandia. En la web s'informa sobre com fer la proposta, quin tipus de propostes es poden presentar, els requisits, etc.

Cal recordar que els Pressupostos Participatius de 2018 serviran d'experiència per als següents exercicis. El govern local ha introduït en els pressupostos municipals de 2018 (que podrien aprovar-se a finals de març) una partida de 200.000 € per a obres i infraestructures o programes i activitats que sorgisquen d'aquest procés. La intenció és que la partida vaja en augment i estiga reflectida en la Carta de Participació Ciutadana de Gandia, amb independència del color polític de les corporacions futures.   
  
**Calendari**  
  
\-Del 19 de febrer al 18 de març: Fase de recollida de propostes de forma telemàtica, en la web: www.participagandia.org i presencial (registre d'entrada de l'Ajuntament o centres socials i dirigides al departament de Participació Ciutadana). Podrà presentar propostes qualsevol persona empadronada a Gandia, major de 16 anys (identificant-se amb el nom, cognoms i DNI), o col·lectiu de la ciutat, exceptuant els partits polítics.   
Les propostes hauran d'estar localitzades a Gandia, amb un pressupost màxim per a cadascuna de 50.000 €. No podran formar dels serveis municipals ja en funcionament.   
  
\-Del 20 de març al 13 d'abril: Fase d'estudi tècnic. Els tècnics municipals estudiaran la viabilitat tècnica i econòmica de la proposta.   
  
\-19 d'abril: Consell de Participació Ciutadana. Revisara les propostes i definira, si s'escau, la territorialitat, per a garantir un equilibri entre els barris de la ciutat. Aprovarà les propostes finals que s'elevaran a votació ciutadana.   
  
\-Fase de votació: Podran votar les persones majors de 16 anys empadronades a Gandia fins a un màxim de tres propostes.   
  
\- 7 i 8 de maig: presencial. Habra urnes en diferents espais públics de Gandia, Marxuquerai el Grau, entre uns altres.  
  
\- 9-16 de maig: telemàtica. A través de la pàgina web i ho opinómetros.  

[Twittear](https://twitter.com/share)